Turistická značkovaná trasa číslo 8123

Turistická značkovaná trasa číslo 8123 je krátka žltá trasa v pohorí Považský Inovec. Začína sa v meste Piešťany a končí pri jaskyni Čertova pec. Čas prechodu trasy je odhadovaný na 2,5 h, rovnako opačným smerom.

Priebeh trasy

Charakteristika 
Pohodlná túra prebiehajúca väčšinou lesom bez výhľadov. Možnosť kombinovať do okruhu s modrou 2417 alebo zelenou 5135.

Opis 
Trasa sa začína od ústrednej orientácie pri národnej kultúrnej pamiatke Kolonádový most na Kúpeľnom ostrove v meste Piešťany v podcelku Dolnovážska niva. Prebieha spolu so zelenou 5135 po Dominovej promenáde k mostu pre peších ponad mŕtve rameno Váhu pred ktorým sa zelená odpája. Za mostom vľavo po hrádzi a ďalej po Dominovej promenáde v obci Banka. Za futbalovým štadiónom križuje cestu číslo 507. Pokračuje Dominovou cestou, vchádzajúc do podcelku Inovecké predhorie, za ňou cez most do doliny okolo potoka a rekreačnej oblasti. Lesnou cestou k Obrázkovej hore, cez potok a ďalej na zalesnené návršie Plešiny, kde sa križuje s červenou 0705. Klesá k bývalej Kolibe pod Gaštanom. Tu sa spája so zelenou 5135 a spolu prechádzajú okolo jaskyne Čertova pec alejou k motorestu.

Referencie

Literatúra 
 Považský Inovec, turistický sprievodca ČSSR, D. Petrovič, J. Petrovič, Šport, Bratislava, 1986

Externé odkazy 
 Trasa na turistickej mape

 
8123